Објављено на Порталу јавних набавки и интернет страници наручиоца дана 18.04.2017. год.

ПУ ''Ђурђевдан'' Крагујевац

Јавна набавка број: 1.1.1/17

Дана: 18.04.2017. године

К р а г у ј е в а ц

ПОНУЂАЧИМА У ПОСТУПКУ

ЈАВНЕ НАБАВКЕ 1.1.1/17

**ПРЕДМЕТ:** Додатне информације и појашњења конкурсне документације у складу са чл. 63. Закона о јавним набавкама.

**ПИТАЊЕ 1**: У конкурсној документацији на страници 56,57. и 58. као доказ о испуњености услова, ако је понуђач пољопривредни произвођач, као доказ мора да достави Копију важећег сертификата HACCP.

Питање: Како пољопривредни произвођач може да достави важећи сертификат HACCP по важећем Закону о безбедности хране када се Закон о безбедности хране (како сте и написли у конкурсној документацији) односи на безбедност хране у производњи и промету а не у ПРИМАРНОЈ ПРОИЗВОДЊИ?

**ОДГОВОР:**

Захтев за достављањем важећег сертификата HACCP произилази из чињенице да је пољоприведни произвођач неко ко врши производњу, складиштење и чување робе, а да би се обезбедило сигурно снабдевање наручиоца и да би се превентивно избегле нежељене последице по вас понуђаче, а и по нас наручиоце, уколико би се установило да производи или део производа није за употребу. Овакав захтев, односно додатни услов наручиоца произилази из настојања наручиоца да се због здравствене безбедности и доследне примене процедура Закона о безбедности хране, на најмању могућу меру сведе манипулација производима пре пријема у складиште наручиоца. Крајњи корисници наших услуга су деца узраста од 6 месеци до 7 година ( најосетљивија популација). Због специфичности узраста деце желимо да имамо јасну гаранцију у погледу хигијенске и здравствене исправности намирница.

На основу истраживања тржишта, наручилац одговорно тврди да је велики број произвођача на територији Србије имплементирао стандарде HACCP, тако да додатни услов за достављање сертификата HACCP стандарда за произвођача никако не ограничава конкуренцију.

**ПИТАЊЕ 2**: У конкурсној документацији на страници 56,57. и 58. као доказ о испуњености услова, наведено је да понуђач као доказ мора да достави Копију важећег сертификата HACCP

Питање: Да ли сертификат HACCP, да би био важећи, мора да буде издат од акредитоване куће или не?

**ОДГОВОР:**

Да, мора бити издат од акредитоване сертификационе куће.

**ПИТАЊЕ 3:** За партију 5. и 6. шта треба да достави, од документације, понуђач који је произвођач а није пољопивредни произвођач, већ је правно лице?

**ОДГОВОР:**

Наручилац је конкурсном документацијом у делу III - Услови за учешће у поступку јавне набавке из члана 75 и 76. ЗЈН и упутство како се доказује испуњеност тих услова, предвидео да понуђач који учествује у поступку предметне јавне набавке мора да испуни обавезне и додатне услове за понуђача и произвођача, као и које доказе о испуњености обавезних и додатних услова за понуђача и произвођача је потребно доставити.

**ПИТАЊЕ 4:** У конкурсној документацији на страници 56,57. и 58. за партије 5.и 6. као доказ о испуњености услова, између осталог, мора да достави Копију важећег сертификата HACCP и мора да докаже да располаже неопходних техничким капацитетом, односно, мора да поседује (у својини, по основу лизинга или закупа) најмање дева регистрована возила за транспорт (комби или камион са цирадом).

Питање:Ако понуђач има успостављен систем за осигурање безбедности хране HACCP, ако се односи на робу која мора да се чува или транспортује на температурном режиму (као што је месо,млеко,јаја, воће и поврће, риба и тако даље) основни захтев при успостављању система HACCP је да онај ко успоставља систем HACCP мора да поседује возило са расхладним уређајем а не комби нити камион са цирадом, па постављам питање како је могуће да се свеже воће и поврће транспортују у комбију или камиону са цирадом а систем HACCP то не дозвољава?

**ОДГОВОР:** У Упутству за примену, самоконтролу и контролу система ДПП, ДХП и HCCP издатом од стране Министарства пољопривреде, трговине, шумарства и водопривреде Републике Србије наводи се да одговорност за хигијенске услове под којима се транспорт обавља сноси субјекат. Сам субјекат мора да обезбеди проверу хигијене транспортних средстава и постојање прописаних услова за транспорт.

Комисија за јавну набавку